Teater Sesam

Teater Sesam er et svensk figurteaterkompani som ble stiftet i 1987. Kompaniet har base i Göteborg i Sverige.

Teater Sesams repertoar har hovedvekt på dukketeater og skyggespill. Repertoaret omfatter stykker for både voksne og barn, men med forestillinger for barn og unge som tyngdepunkt. Ved siden av å utvikle sceneproduksjoner har Teater Sesam etablert seg som et sentrum for utvikling av figurspillere og figurmakere. I tillegg holder kompaniet workshops i skyggespill. Per 2018 ledes kompaniet av Nasrin Barati.

Teater Sesam mottar støtte fra det svenske kulturrådet, fra Göteborgs Stad Kultur og fra Folkeuniversitetet i Sverige. Kompaniet er medlem av det svenske Teatercentrum, UNIMA Sverige og den svenske avdelingen av Assitej.

Referanser

Eksterne lenker 
 Teater Sesams hjemmeside på internett. Besøkt 18. februar 2018.

Etableringer i 1987
Svenske figurteaterkompanier